கேள்வி: வானவராய நல்லூர் - வரலாறு மற்றும் சொற்பிறப்பியல் என்பது என்ன?
பதில்: வரலாற்று ரீதியாக, இந்தக் கிராமம் கொங்கு நாடு, கொங்கு 24 நாடுகள் உட்பட்ட பகுதி ஆகும். ''வானவராயர்'' என்பது கொங்கு வேளாளர் சமூகத்தின் கீரனூர் பவளன் குலம் கோத்திரத்தால் பயன்படுத்தப்படும் பட்டம் ஆகும். அன்னூர் கோவிலில் ஒரு கல்வெட்டு வானவராயநல்லூரைச் சிவனுக்குப் பவளன் குலத்தான் கொடுத்ததாகக் கூறுகிறது. எனவே, பவளன் குலம் ''வானவராயர்'' என்ற பட்டத்தில் இருந்து இப்பெயர் வந்திருக்கும்.கொங்கு வேளாளர் வரலாற்றில் பொள்ளாச்சி சமத்தூர் ''வாணவராயர்'' பாளையக்காரர் ஜமீன் குடும்பமும் உள்ளது. இந்தக் கிராமத்தில் உள்ள கொங்கு வேளாளர் செம்பூத்தான் குல தெய்வ கரிய காளியம்மன் கோயில் தீபத்தம்பத்தை நிறுவியவர் செம்பூத்தகுல ''மாணிக்கி தெய்வானை'' என்பவர் என்பதை அங்குள்ள கல்வெட்டு கூறுகிறது. இந்த கிராமத்திற்கு வேறு ஒரு பெயர் காரணமும் சொல்லபடுகிறது. இந்தக் கிராமத்தில் சஞ்சீவி பெருமாள் ஆஞ்சநேயர் கோவில் உள்ளதாலும், ஆஞ்சியர் சாமிக்கு வானரம் என்ற பெயரும் இருப்பதால், இந்த பெயர் வந்திருக்கும் என்று கூறப்படுகிறது.